2010 թվականի սեպտեմբերի 11-ին Մոդրիչը խփեց իր առաջին գոլը նոր սկսված մրցաշրջանում, որտեղ թիմը չկարողացավ պահպանել իր նվազագույն առավելությունը և խաղն ավարտեց 1-1։ Խաղի ընթացքում Մոդրիչը վնասվածք ստացավ, որը բժիշկների կարծիքով նախորդ մրցաշրջանում ստացած վնասվածքի հետևանքն էր։ Սակայն հետազոտությունները ցույց տվեցին, որ ոչ մի լուրջ բան չկա։ Նոյեմբերի 28-ին՝ Լիվերպուլի դեմ խաղում Մոդրիչը դարձավ գոլի հեղինակ, սակայն մի քանի րոպե անց խաղի ցուցատախտակի վրա երևաց, որ գրանցվել է ինքնագոլ Լիվերպուլի պաշտպանի կողմից։ Ինտերի դեմ առաջին խաղում Մոդրիչը վնասվածք ստացավ և փոխարինվեց, խաղն ավարտվեց 4-3 հաշվով՝ Ինտերի հաղթանակով։ Մոդրիչը խաղաց 32 խաղ Անգլիայի առաջնությունում, դարձավ 3 գոլի հեղինակ և կատարեց երկու գոլային փոխանցում։ Մինչդեռ նա օգնեց թիմին իր կատարած 87.4% ճիշտ փոխանցումներով։ Մանչեսթեր Յունայթեդի գլխավոր մարզիչ Ալեքս սըր Ֆերգյուսոնը ասել էր, որ իր կարծիքով Մոդրիչը տարվա լավագույն խաղացողն էր։